bavarian-nlp/barwiki-20250901 huggingface dataset:
Suderer

Da Suderer oda Sudara is ana, dem ma grundsätzlich nix rechd mochn kaun, a Mensch dea wos imma raunzn tuat. Da Suderer is oisa a notorischa Meckerer, dea wos si üba ollas aufgregt, imma a Hoar in da Suppn findt und oiwäu lamentiat.
Im Untaschied zum obsichtlich boshoftn Suderer is da Grantla a grantiga, owa im Heazn guadmiatiga Mensch.
Variantn und Synonyme fia Suderer san: Suderant, Schaswürfla und Raunza.
Heakunft.
Vo boarisch 'sudern, sodern", middlhochdeitsch 'suttern, sottern" (a Vasteakung vo 'siadn"). Gmaant is damit, dass da Suderer wias siadande Wossa ständig vua si hi brodld (blubbad).
Zitat.
auf der Flirthotline
is a Datenstau
suder nit, he suder nit, ge suder nit, he suder nit
weil Suderantn koana braucht 
im Cyber Space gibts
Hormonabbau
suder nit, he suder nit, ge suder nit, he suder nit
weil mi dei Suderwerk schlaucht
sie talken und sie chaten
SMSln um die Wettn
suder nit, he suder nit, ge suder nit, he suder nit
ge suder mi nit o
so vü Theorie des is nix für mi
suder nit, he suder nit, ge suder nit, he suder nit
weil I dei Sudern neama hörn ko
Im Netz.
BR-Online üba Grantla mid Hinweis auf an Suderer
Mittaskircha

Mittaskircha (amtli: Mitterskirchen) is a Gmoa im Landkroas Rottal-Inn und had 2027 Eihwohna (2015).
Eadkunde.
Mittaskircha liegt in da Region Landshut in am kloan, sanftn Seitntoi vo da Rott an da Grenz zu Obabayern. Da Ort liegt direkt an da B etwa 7 km sidwestli vo Eggenfelden, 18 km nerdli vo Oidäding, 23 km nordestli vo Mühldorf sowia 22 km sidwestli vo da Kroasstod Pfarrkirchen. De nächste Bohstation an da Streckn Passau - Mühldorf is in Eggenfeidn.
De Gemarkungen san: Hirschhorn, Mittaskircha, Hammersbach.
Gschicht.
Mittaskircha hod zum Rentamt Landshut und zum Landgricht Eggenfeidn vum Kurfürstentum Bayern gheart. De Freiin vo Ingenheim, borane von Closen zu Gen und Arnstorf, hod um 1800 do a offane Hofmoak ghobt. Mit da Vawoitungsreform in Bayern und mit'n Gmoaedikt vo 1818 is de heitige Gmoa entstandn.
Listn vo de IPA-Zaichn

 
Dej Listn vo de Zaichn asn Internationaln Phonetischn Alphabet dejnt ålle Lait åls a Hülf, dej wou'se niat sicher han, wej das's a Lautschriftzaichn assprecha solln.
Ba ålle Zaichn stejt a Beschraibung und Baispül. Åls Baispülsprouchn ejerer gnumma wern newa Boarisch und Daitsch de genginga „Schölsprouchn“, des hoisst vor ålln Englisch, Franzesisch, Italienisch, Spanisch und Russisch. Fir an jedern Laut solladn drai Baispül glånga; åm bessern han Baispül, dej wou en Laut in Ån-, In- und Aslaut von aran Wort zoing.
Zerscht amol: D Assprechvariantn, wou åls Baispül ågem han, mejn niat umbedingt standardsprouchle, iwerregional oder gor de oanzich megliche Variantn sa. Aa d Iwersetzunga gem nergrod oa Bedaitung vo de zmejerscht polysema oder homonyma Werter wider.
Afs Boarische wird bsunders agånga. Dej Werter han in gschrim. D IPA-Schraibwaisn entsprecha deane durt und in ålle Artikl, wou d Assprouch vo de boarischn Werter ågem is. Ba de Baispül stejt "boar.", wenn's praktisch iweråll in boarischn Sprouchraum asu is, und "reg. boar.", wenn's ner regional in boarischn Sprouchraum asu is. Wou's genau vabroitt is, stejt in da Spåltn "Umschraibung". Åls a Lautgeografi (wej in Sprouchatlantn) is ower niat denkt, sundern umkejert: „Wenn'e in an Artikl an Text mit IPA-Zaichn sia, wos bedaitn dej, wej sprich'e's as?“.
Konsonantn und Vokale.
De grichischn Bouchstom (und d Zaichn wou as deane oglaitt han) stenga ba deane latainischn Bouchstom, mit deane wou's normalerwais dorgstöllt wern. 
Drate Zaichn han dopplt afglistt, wenn eanere Lautbedaitung stork vo derer von niat dratn Bouchstob owaicht.
 Bloachgrej unterlegt  stenga's ba dean Bouchstob, wou's a Lautvariantn vo dean sainer Bedaitung han.
 Bloachblau unterlegt  stenga's ba dean Bouchstob, wou's a Formvariantn vo dean han.
A Zaichn as ara Lautschriftågob in an Artikl kå'ma laichter finna, wem'ma's durn kopirt und mit da Souchfunktion von Browser in da Listn hersoucht.
Erscht de entsprechadn Nasallautt summa: „mmm", „nnn" , „ŋŋŋ". 
Nou dean ba daitsche Vokalånlautt iblinga Kölkupfvaschlus aischejm: „mˀmˀm", „nˀnˀn", „ŋˀŋˀŋ". 
Nou an Vokal åhenka: „ˀma:", „ˀna:" , „ˀŋa:". 
Nou de Nasallautt durch Vaschluslautt ersetzn: „ˀba:", „ˀda:", „ˀga:". 
Ejtz kå'ma es Asounan vamaidn und kummt zo „ɓa:", „ɗa:",„ɠa:".
Diakritika und Suprasegmentalia.
D Diakritika und d Suprasegmentalia han Zousozzaichn. Mit deane wird d Assprouch vo oanzlne Lautt, vo Lautfolng, Sülm, Werter, Wendunga und Setz gnauer bschrim. In de druntern Tabölln wern's asfirlich dougstöllt, a Kurziwersicht findts in Artikl iwers Internationale Phonetische Alphabet.
Diakritika.
Dej Zaichn bschraim oanzlne Lautt - Konsonantn und Vokale - gnejer.
Suprasegmentalia.
Dej Zaichn bschraim niat oanzlna Konsonantn und Vokale gnejer, sundern d Merkmol, dej wou'se af Lautfolng, Sülm, Werter, Wendunga und Setz bezejng.
Tön.
Aa des han Suprasegmentalia. Braucha tout'ma dej fir Tonsprouchn, bekånnt han dou bsunders de chinesischn Sprouchn.
Quölln, Literadua und Im Netz.
IPA:
De boarische Assprouch:
Barack Obama

Da Barack Hussein Obama, Jr. [] (* 4. August 1961 in Honolulu, Hawaii) is a amerikanischa Politika vo da Demokratischen Partei. Vom 20. Jenna 2009 bis zum 20. Jenna 2017 is a 44. Präsident vo de USA gwen. 
Da Obama hod am 4. Novemba 2008 de Presidentschaftswoi gwunna und is am 20. Jenna 2009 zum 44. und easchtn foabign Presidenten vo de USA vaeidigt woan. Davoa woa a seid 2004 Senator vom Bundesstoot Illinois. Ea is Protestant und da easchta Afroamerikana Präsident vo de USA.
Im Joar 2009 is a mim Friedensnobelpreis auszeichnat woan.
Hyperfokale Distanz

De Hyperfokale Distanz is a Begriff aus da Photographie. Es is de Entfernung, auf de ma Objektiv bei na bstimmtn Blendn scharf stelln muaß, damit nach de Überlegunga vo da Schärfndiaf ois im Unendlichen a no scharf gnua obbuid werd. Domit dehnt ma den Bereich vo da Schärfndiaf aufs maximal mögliche aus. In dem Foi reicht de Schärfndiaf dann vo da hoibn hyperfokalen Distanz bis ins unendliche.
Beispui.
Bei am 50mm-Objektiv (Kloabuild-Format) mit na Blendnzoi vo 11 liagt de hyperfokale Distanz bei 7,6 Meta. Domit hod ma ois vo 3,8 Meta bis ins unendliche ausreichend scharf auf'm fertign Buidl.
Brechnung.
Es guid:
formula_1
Ois erlaubtn Unschärfekreis-Durchmesser setzt ma 1/1500 vo da Buiddiagonalen ei, des han bei Kloabuid-Fuim 30 µm. Bei digitale Sensorn geht ma vo da doppedn Pixelgräß aus.
Owendung.
De Iabalegung vo da hyperfokalen Distanz bnutzt ma bei da Konstruktion vo Fixfokus-Objektive. Wei ma ko se as Scharfstelln komplett sparn, wenn ma a leichts Weitwinkl-Objektiv mit na eha schlechtn Liachtstärkn fest auf sei hyperfokale Distanz eistellt. Des wurd friara bei am Haffa oafache Schnapp-Schuß-Kameras gnutzt. A de Kameras fia Internet-Video-Konfernzn (Webcams) und die Kameras in Mobiltelephone bnutzn iabawiegend Fixfokus-Objektive.
Aba a mit na hochwertign Ausrüstung macht as Wissn um de hyperfokale Distanz an Sinn. Zum oana wenn ma zum Beispui in am Landschaftsbuidl ois vom recht nahn Vordergrund bis zum Hintergrund scharf kriang mecht. Zum andan wenn ma fia Schnapp-Schüss aufs Scharfstelln vazichtn mecht. De großn Moasta vo da sognantn "Street-Photographie" hom se dadurch de Zeit zum Scharf-Stelln gspart. A ko ma so Buidl macha, ohne duach an Suacha schaung zum miaßn. Und as Ned-Scharf-Stelln is ollawei schneller ois da schnellste und deierste Auto-Fokus.
Nachteile.
Recht wichtig fia de Brechnung vo da hyperfokaln Distanz is des Wörterl "ausreichend". Es gehd drum, wos no ois ausreichnd scharf ogseng werd. As maximal Mögliche an Schärfn hoid ma so ned aus am Objektiv raus. A ko ma nua gnua obblenden, wenns gnua Liacht gibt, oda ma a ausreichnd empfindlichs Medium mit oi seine Nachteile eisetzt.
Oaphasnwechslstrom

Ois Oaphasnwechslstrom werd unter anderm des bzeichnet, wos normalerweis dahoam aus da Steckdosn kimmt. Es handelt si um an Wechselstrom der iaba zwoa Leiter iabatrong werd. Do se bei am Wechselstrom de Polung ständig umdraht spuids koa Roin, wia rum ma de zwoa Leiter vo na Stromqejn mit Oaphasnwechslstrom oschliaßt.
Im Oidag gebräuchliche Artn.
Haushoid, Gewerbe usw..
S' bekannteste Beispui fia an Oaphasnwechslstrom is de Stromversorgung im Haushoid. Do hod da Oaphasnwechslstrom in Eiropa a Effektiv-Spannung vo 230V bei na Frequenz vo 50 Hertz. De Schwingung vo da Spannung is sinusförmig. Oane vo de beidn Leitunga werd im Haushoid geerdet, des nend ma den an Nui-Leiter, wei der gegeniba am Bezugspotential vo da Erdn a Spannung vo Null Void hod. De anda Leitung is dann da Außnleiter. Ois dritte Leitung gibts dann aus Sicherheitsgründ an sognannten Schutzleiter, der genauso wia da Null-Leiter geerdet is.
Wei oane vo de easchtn Owendunga vum elektrischn Strom as elektrische Liacht war hoasd da Haushoidstrom heid no in da Umgangssprach "Liachtstrom". Des derf aba ned mit da physikalischen-optischn Größ Liachtstrom vawechselt werdn. Recht boid han aba olle meglichn andan Owendunga dazuakemma. Fia gewerbliche Zwecke werd da Oaphasnwechslstrom hauptsächlich fia Beleichtung, Büroeinrichtung und kloane Maschina heagnumma. Fia greaßane Maschina bracht ma an Dreiphasnwechslstrom, dea deszweng umgangsprachlich a Kraftstrom gnennt werd. 
Oanzlne Leitunga vo am Oaphasnwechslstrom-Netz han iablichaweis nua bis zua 16 Ampere obgsichert. Daduach ergibt se je nach Phasnvaschiabung vom Vabraucher a maximale Leistung vo 3680 Watt de zua Vafügung steht. Deszweng is im Haushoid normalerweis da elektrische Herd in da Kuchl as oanzige Grät, des mit Dreiphasnwechslstrom lafft.
Eisnbahn.
Im deitschsprachign Raum werd d' elektrische Eisnbahn mit na Spannung vo 15.000 Void und na sinusförmign Frequenz vo 16 2/3 Hertz bzw. 16,7 Hertz btriebn. De Oberleitung is de oane Leitung, de Schiana han de zwoate Leitung. In Frankreich fahrns mit 25.000 Void und 50 Hertz, in Italien dageng mit Gleichstrom.
Erzeugung.
Da Strom fia Haushoid und Gewerbe wead iaba Dreiphasnwechselstrom-Generatoren erzeigt. Bis zua de Häisa werd des a ois Dreiphasnwechslstrom iabatrong. Eascht in de Sicherungskästn werd fia je a Drittl vo de Räum a andane Phasn heagnumma. 
Da d' Eisnbahn mit na ganz andan Frequenz arbat werd de vo extrige Einphasn-Generatorn beliefert.
Lobau

De Lobau is a Augebiet vo da Donau im Ostn vo Wean. Da greßte Deu vo iare ziaka 2300ha is aufm Weana Stodgebiet, klanare Stickln san in Niedaöstareich.
De Weana Aunteule ghean zan Woid- und Wiesngiatl vo da Stod und san wichtig fia de Naherholung vo de Weana. Außadem gibts duatn aa no des Grundwossaweak Lobau, wööchanes in Spitznzeitn de Woassavasuagung vo da Stod sichastööd.
A wichtige Roin spüüt aa da Naturschutz: de gaunze Lobau is Ramsar-Schutzgebiet, Natura 2000 Gebiet und a Deu vom Nationalpark Donauauen.
Laundschoft und Nutzung.
De Lobau sööwa kaumma in zwa Höftn deun: in de oware (im Noadwestn) und de untare Lobau (im Siidostn). De Grenz zwischn de zwa Deule is in ziaka de Trassn vom Donau- Oder- Kaneu, owahoib vom Ööhofn. Paralöö zua owaren Lobau rennd is untare End vo da Donauinsl. Da Moachfööddaumm schneidt in Auwoid von da Donau oo; zweng dem gibts in da Lobau kaa Hochwossa meah, wia s in an natialichn Auwoid vuakummt. A bsundare Bedeitung hod de Lobau ois Naherholungsgebiet von Wean. Greßare Natuabodeplätz findt mar auf da Panozzalockn in da owaren und bein Dona- Oder Kaneu in da untaren Lobau.
Quer duach de Lobau geht da Radlweg vo Wean noch Pressbuag, wööchana östlich vom Ööhofn aufn Moachfööddaumm weidageht.
Aufn greßten Deu vo da Flächn stockt Auwoid; bsundast in da owaren Lobau san owar aa Fööda eigstraat. A weidare Bsundaheid san aa de Haaßländn. Des san trockane, steppmoatige Wiesnflächn auf an schoodrign Grund, de wos kaan Kontakt midn Grundwossa haum. Außadem ziang si etliche Oidoame duachn Auwoid, Restln vo de ehemolign Donaulaundschoft vua da Regulierung. Duach des, dass de Lobau duachn Moachfööddaumm vo da Donau oogschniddn is, woar iwa etliche Joahre de Gfoah, dass de Lobau und iahre Oidoame ausdrickat. Seid 1992 schaud de Weana Stodvawoidung, dass des in Griif kriagt, indem das ma Wossa aus da Donau einapumpt.
De Schlocht bei Aspern.
Aum 21 und 22. Mai 1809 hod de Lobau aa in da Schlocht bei Aspern -de easchte Niedalog vom Napoleon- a Roin gspüüd. Da Kaumpf sööwa woa zwoar im offanan Fööd und in de Uatschaftln Aspern und Eßling (heitzdog Deule vo Wean); owa noch da Schlocht hod si da Napoleon auf de Lobau, de wos domois ar Insl woa, zruckzogn. Duatn woa daun fia meahrare Wochn sei Hauptquartier.
Weana Schmäh

Da Weana Schmäh is a facettnreicha Hamua und a Gmiatszuastand, den wos ma dena Bewohnan vau Wean nochsogt. Des is a Oat, wia ma redt oda Sochn mocht und de wos nia gaunz ernst sei wü, nix direkt sogn mecht. A unnochaumliche Mischung: imma a bissl schwoazza Hamua, oft grantlnd, mitunta oaglistig, meistns in freindlicha und charmanta Fuam vapockt. A bsundare Umgaungsfuam, hintagrindig, indirekt, volla Aunspülungen. A Lebmsoat, de fia Preissn imma unvaständlich bleim wiad.
Da Weana Schmäh is ned nua untrennboa mit da Weanarischn Sproch vabundn, sundan aa mit da Weana Mentalität. Da Weana Schmäh is oft sarkastisch, maungmoi aa beesoatig gmaant, owa meistns mit Hamua und an Lächln vabundn. Wean is - laut Presseberichtn - de Stod vaum Lächln..
Wer ko, der ko

Wer ko, der ko oda Wea ko, dea ko is a bekannta boarischa Spruch.
Es is a hintakimftiga Red, wo fia boarisches Lemsgfui stehd; fia Zuavasicht, Zivuicourage, Respektlosigkeit und a Aitzal Anarchismus. Es hoasst sovui wia: „wea meara leisdt, ko si aa meara leistn“.
Da Ausdruck stammt vom Krenkl Franz Xaver (1780 - 1860), vo am boarischn Originai, Lohnkutscha, Roßdandla und Rennmoasta vo de Oktobafestrenna z Minga.
Da Krenkl hod amoi mit seina Kutschn im Englischn Goartn an Kronprinz Ludwig (spada Kini Ludwig I.) iwahoid. Des wor unta strenga Strof vabotn, wei neamd bessare Roß ois de Herrscha ham derfa hod. Wiar da Prinz eam zuagruafa hod: „Er weiß wohl nicht, dass das Vorfahren verboten ist!“ hod da Krenkl an Kronprinzn schneidi zruckgschrian: „Majestet, wer ko, der ko!“
ATV

ATV is a privater östarraichischer Fernsehsender. D'Abkirzung ATV schdeihd fir Austria Television. Dea Sender wor da easchte und fir a ganze Wai' aa da oanzige Privatsender, der wou in ganz Östarraich terrestrisch (analog und DVB-T), im Kawe (analog und DVB-C), iwa Satellit (nur digitaj, ajso DVB-S) und iwa DVB-H ausgschrajhd werd und tritt ajs dritts bundeswaits Programm newa de zwoa effntlich-rechtlichn Sender ORF 1 und ORF 2 af. Wais a Must-Carry-Bestimmung gibt, mous ATV zsamm mit de zwoa ORF-Programm iwa DVB-T, in alle östarraichischn Kawenetz und iwa Satellit zum empfanga sai.
Iwa Digitaj-Satellit (Astra) werd der Sender blouß vaschlüsslt ausgschrajhd. Drum ko' ma des Programm mit am digitajn Satelliten-Empfänger blouß dann ooschaung, we' ma a ORF-Digital-Smartcard oda a Premiere-Austria-Smartcard houd und da Empfänger daj Kattn a lesn konn.
Zirka 94 Prozent vu de östarraichischn Haushajt kinna dean Kanaj empfanga. ATV houd am 1. Juni 2003 zum easchtn Maj in bundesaitn, terestrischn Sendebetrieb afgnumma. Sait'm 18. September 2003 weadsProgramm aa parallöü iwa Digitaj-Satellit ausgschrajhd.
Vu 1997 bis 2000 houd da Sender "W1" ghoißn, schbeida is a dann in "ATV" umbenannt worn. Vum 1. Juni 2003 bis zum 31. Mai 2006 houd a "ATVplus" ghoißn und sait'm 1. Juni 2006 hoißt a wieder "ATV".
Fred Durst

Da Fred Durst (* 20. August 1970 in Jacksonville, Florida) is a US-amerikanischa Sänga, Regissöa und Frontmau vo da Band Limp Bizkit.
Mid Limp Bizkit is da Durst Fred zu oan vo de greßtn Rockstars in de spädn 90er Joar woan. Limp Bizkit is da Durchbruch mid ana Cova-Version vom George Michael seim Faith gelungen. An großn Aunteil drau hod da Fernsehsenda MTV ghobt der den Song häufig gspüd hod. Es hod nu aundare Hits gem, wia "Nookie", "Break Stuff", "Take A Look Around", "Rollin'", "My Generation" und "Behind Blue Eyes".
Im Aprü 2007 hod da Fred Durst sein easchtn Füm, bei dem a Regie gfüad hod, voagschdöd. Beim "Tribeca Film Festival" hod a guade Kritikn vo bekaunte Regisseure eahoidn. Da Fred hod schau in da Kurz Serie "Revelations", beim Thriller "Population 436" und bei "Dr. House" ois Nebnrolle midgschpüd.
Diskografie.
Limp Bizkit
Woaßt du ibahapts, wia gern dass i di mog?

Woaßt du ibahapts, wia gern dass i di mog? is da Titl vo an Buach. Es is de Ibasetzung vo "Guess How Much I Love You" von Sam McBraney duach an Fischer Otti.
Es is eigentli a Kindabuach oba aa fia Erwochsane gua z'Lesn. Es gähd do drum, dass a kloana Hos an groußn Hos gern hod und eahm des duach Woate und Gestn irgenwia vadeitlichn wui. Wei da grouße Hos no imma an drauf legt, strengt si da kloane Hos imma mehr on, "bis zum Mond auffi".
Zitat.
"So vui", sogt da kloane Hos und streckt seine kloana Arm auseinand, so weit wias ganga is. Oba da grouße Hos hot vui längere Arm ghobt. Und er sogt: "Oba i mog di so vui gern." Hui, des is vui, denkt si do da kloane Hos.
Literatua.
Sam McBratney, Anita Jeram (Illu.), Ottfried Fischer (Ibasetzung): Woaßt du ibahapts, wia gern dass i di mog? - Sauerländer Verlag, Düsseldorf, 9. Auflog 2008, ISBN 978-37941-5053-3
Wiatschoft

Wiatschoft is de Gsomtheit vo oin Instituziona, wia Firmen, private und effntliche Haushoite, und vo oin systematischn Handlungan, de wejche den Zweck hom, menschliche Bediafnisse bzw. Bedoaf z'deckn. Dazua zejhn de Produkzion, da Vabrauch, da Umlaff und de Vateiung vo Guita.
Woatgschicht.
S Woat "Wiatschoft" is vo "Wiat" (gmoand ois Gostgeba) und "bewiatn" (eihschenkn) oogleitd und is de deitsche Iwasetzung van griachischn Woat "Ekonomie" (griach. οἶκος oíkos „Haus“ und νόμος nomos „Gsetz“).
BMW

De Bayerische Motoren Werke AG (BMW) is a bayrischa Produzent vo Autos, Motorradln und Motorn. Da Haptsitz vo dera Firma is z Minga in Bayern. 2007 is da Umsatz 56,018 Mrd. Euro gwen, davo da Nettogwinn von 3,134 Mrd. Euro. Da Konzern beschäftigt af da ganzn Wejd 107.539 Mitorbata un produziat 1.541.503 Automobui (davo 1.302.774 unta da BMW-Markn) sowia 103.396 Motorradln. De BMW-Aktie is im DAX an da Frankfurta Wertpapiabörsn notiat..
Gschicht.
Da Ofang.
Da Vorgänga und friare Inhoba vom Nama BMW woan de Rapp Motorenwerke, de wo 1913 grindt woan sand. 1917 homs an Nam af "BMW GmbH" umgwandlt und speda af "BMW AG". De Firma hod Flugzeigmotorn baut. 1917 homs an Flugzeigmotor mit Ibavadichtung entwicklt, dea wo doduach extre hoch fliang hod kenna. Drauf hod de Preissische Heeresvawoitung 2.000 Motorn kafft. Am 17. Juni 1919 homs mit ana BMW IIIa no hoamlich m 9.760 Meta an Hechnwejdrekord aufgstejt. Duach an Versailla Vatrog is de Firma owa stoak bedroht gwen, wei da Friednsvatrog fia 5 Joa s Baun vo Flugzeigmotorn vabotn hod. Deshoib hod da Hauptaktionär Camillo Castiglioni de Firma valossn, hod de Namensrecht mitgnumma und is za de Bayerischen Flugzeugwerken (BFW) ganga, de wo nacha an Nama BMW ognumma hom. De Firma de wo friara BMW ghoassn hod, is zua Südbremse und spada zua Knorr-Bremse umtafft woan.
De Bayerischen Flugzeugwerke (BFW) san am 7. März 1916 ois Gustav-Otto-Flugzeiwak vo Gustav Otto, an Sohn vom Eafinda vom Otto-Motor, gründt woan. Des guit heit ois offizielles Grindungsdatum vo BMW. Oba eascht 1922 mit'n Wechsl vo Camillo Castiglioni wean de Bayerischen Flugzeigwerke (BFW) offiziell zu BMW.
1923 hom da Friz Maxl und da Stolle Martin s easchte BMW Motorradl, de R 32, entwicket. Da Friz Maxl hod fian Entwurf vo da R 32 nur fimf Wocha braucht. Bis heit is des Grundprinzip vo dem Motorradl dahoidn: Boxamotor und Kardanotrieb im Dopperohrrahmen.
Ab 1924 san a wieda Flugmotorn produziat woan. Da Schienenzeppelin vo 1930 is duach an BMW-Flugzeigmotor otriem woan.
De Fabrik z Eisenach.
1928 hod BMW de "Fahrzeugfabrik Eisenach A.G." iwanumma, de wo an Kloawagn "Dixi" produziat ham. Damit is BMW zan Auto-Heastella woan. Am 22. Meaz 1929 hod BMW s easchte Serien-Auto z Eisenach produziat. S Modell hod 3/15 PS bzw. DA 2 ghoassn und woa a Lizenzbau vom britischen "Austin Seven". Ob 1933 is da Flugmotornbau zweng da stoarkn Nochfrog in an Mittlpunkt gruckt. De Spartn vo de Autos und Motorradln is ba BWM fost zan Nemzweck woan.
St. Gieng

St. Gieng (aa St. Gyng, óder oahfoch Gie(y)ng, dt. åmtlich: "St. Gilgen") is a Gmoah am Woifgångssee an estaraichischen Bundeslånd Soizburg.
St. Gieng is a bekånnter Urlaubsort. Da Haubtort ligt af , hod 3.928 Eihwóner und a Gmoahflechen voh 98,88 km² (2019). Da Wóifgångssee mid saine umliganden Gmoaner (St. Gieng, Owersee, Strówé und St. Wóifgång an Soizkåmmerguat) is a Bståndtai vam Soizkåmmerguat. Aa d'Schofbergoim, a Dail vam Attersee an Beraich Burgau und - d'netter vah St. Wóifgång aus - daglångbore Ortschoft Riad am Woifgångsee "(bólitisch, néd póstoiisch)" kern zan Gmoahgebit St. Gieng.
Af'm Foikerstoah bfinden sé, sai'm 14. Joerhunderd d'Foikerstoahkirer, a friaras wichtiger Woifartsort.
Gschicht.
St. Gieng is noch'm heiling "Ägidius voh St. Gieng" bnånnt worn, dén ma'raa im deitschen Sproochram "Gilg" óder "Gilgian" nénnt.
Radiweiber

Radiweiber oda Radiweiwa hod ma friacha fliagade Händlarinna gnennt, de wo in Wirtschafdn Radi und Niss vakafft hom. Heit hoasst ma s Radifraun oda Radiweiberl.
De Radiweiber san voa oim duachs Hofbräuhaus zua Legendn worn. De bekanntestn worn de Nuss-Kathl und de Radi-Rosl. Sejchane leicht z miakade Nama hods an Hauffa gem. Duach ihr loses Mundweak hom si fia Untahoitung und guade Stimmung gsorgt. A bsundare Gaudi und Hetz worn de Radiweiber-Renna, de wo zua Maibockzeit duachgfiahtn worn san. Do hom imma Tausande zuagschaud und gjoiht, wia de nimma ganz jungan Radiweiber Wettrenna glaffa san.
"Radiweib" is oba aa a Synonym fia a unpflegts, ordinärs Weib.
Radi

Radi (dt.: Rettich) hoassd ma in Bayern bsundas in großn, weißn Rettich. Ea wead aa: "Biaradi" gnennd, wei ea gean zan Bia gessn wead. Radi is owa aa de roude und de schwoarze Variantn vonem Gmias. Da Nam kimmd vum Lateinischn: radix hoassd do Wuazn. Da Radi ghead za de ejdasdn Kuituapflanzna iwahapts, scho de oidn Egypta hom se domid gsteakd.
De Radi (Rettiche, Raphanus) buidn a Gattung in da Famij vo de Kreizbliapflanzna (Brassicaceae). Es gibd etwa drei bis zehn Oartn, de wo voa oim om Middlmeea dahoam san.
Xundheid.
Da Radi is bsundas xund. Ea deckd in Dogesbedoarf vo Eawoxanen on Vitamin C und enthoid aa no Oaweiss, Carotin, B-Vitamin, Kalium, Natrium, Magnesium, Calcium, Phosphor, Eisn und Enzyme. Bsundare Heilkroft wead im Senfej (Raphanol), Senfejglykosidn und Bittastoffn im Radi zuagschriem. Se hom antibiotische Wiakung, steakn so es Immunsystem, regn in Stoffwexl o und wiaka harntreibnd sowia vadaungsfeadand.
Franz Xaver Krenkl

Franz Xaver Krenkl (geb. 15. Novemba 1780 in Landsdad, gest. 23. Aprui 1860 in Stuggart) is a boarisches Originai, Kutscha, Roßhendla und 14-focha Rennmoasta vo de Oktobafestrennen z Minga gwen.
Da Krenkl hod zeascht a Lehr bei an Bäckamoasta gmocht, is dann af de Woiz und hod danoch kuaz bei da boarischn Kavallerie deant. 1806 is a noch Minga kemma und woit durtn sei Glick mocha. Und des is eahm voi glunga. Z'earst is a Rennmoasta vo de Oktobafestrenna worn, dann wor a ois Gschäftsmo eafoigreich. Ea hod an schwunghoftn Handl mid englischn und ungarischen Ressan betriem und is ois Lohnkutscha fia bessare Herrschafdn gfoahn.
Iban Krenkl gibts vui Gschichtn ('Krenkliadn'), de woi bekanntaste is de mitn Kronprinz Ludwig. Da Krenkl hod amoi mit seina Kutschn im Englischn Goartn an Kronprinz Ludwig (späda Kini Ludwig I.) iwahoid. Des wor unta Strof vabotn, wei neamd bessare Pferdln ois de Herrscha hom deafn hod. Ois da Prinz eahm zuagruafn hod: "Er weiß wohl nicht, dass das Vorfahren verboten ist!" hod da Krenkl an Kronprinzn schneidig zruckgschrian: "Majestät, wer ko, der ko!" Des is zum gfliagltn Woat fia boarische Zivilcourage und anarchistischa Schneid worn.
Barmen

Barmen (sog: , deitsch: Barbian, ladinisch (gard. u. gröd.): "Perbian", wallisch: "Barbiano") isch a kloans Dorf in Sidtiroul. Es Gemeindegebiet erstreckt sich fan Toul unten bis aui zan Obern Horn. Barmen hot a Fraktion in Toul unten, dei sich Kollmann hoaßt.
Barmen isch bekonnt für seine Keschtn, die hoachen Wossafälle, die Dreikirchen und vor ollem wegenm schiafen Kirchturn.